Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Ezért az országgyűlési biztos az 1993. évi LIX. törvény
Paragraph Index: 234

24. §-ában biztosított jogkörében nevezett ügyvéd ellen a Budapesti Ügyvédi Kamara elnökénél, mint illetékes szervnél, fegyelmi vétség alapos gyanúja miatt a hatályos Fegyelmi Szabályzat értelmében eljárást kezdeményezett. Az eljárás eredménye még nem ismert. A határidő még nem járt le. 1999/18/II. szám OBH 2357/1996. A panaszos azért fordult az országgyűlési biztoshoz, mert sérelmezte Sajóőrös Önkormányzatának a kirótt telekadóval összefüggésben követett méltányossági eljárását. Az ügyben az országgyűlési biztos a diszkrimináció tilalma sérelmének gyanúja miatt vizsgálatot indított, és megállapította, hogy az önkormányzat a telekadó bevezetéséről rendelkező, módosított rendelete alapján, a telekadót a bevezetés évétől kezdődően folyamatosan vetette ki a panaszosra. A panaszos több alkalommal terjesztett elő az önkormányzati adóhatóságnál az adó elengedését célzó méltányossági kérelmet, e kérelmeket azonban a jegyző minden alkalommal elutasította. A helyi adókról szóló törvény rendelkezése szerint a helyi adóval és az önkormányzat költségvetése javára más jogszabályban megállapított minden adóval kapcsolatos eljárásban az e törvényben és az adózás rendjéről szóló törvényben foglaltakat kell alkalmazni. Tekintve, hogy az adóigazgatási eljárásban követendő méltányossági eljárás részletszabályait teljes egészében az adózás rendjéről szóló törvény és a vonatkozó APEH iránymutatások, illetőleg APEH utasítások szabályozzák, így az önkormányzati adóhatóságnak is e szabályokat kell követniük méltányossági eljárásuk során. Figyelemmel arra, hogy Sajóőrös Önkormányzatának képviselő-testülete a telekadó bevezetéséről rendelkező rendeletében a méltányosság gyakorlásának feltételrendszerét nem alakította ki, méltányossági eljárása során a jogbiztonság követelményének megsértésével alkotmányos visszásságot okozott. A jogszabály teljességének hiányából adódó visszásság orvoslása érdekében az országgyűlési biztos ajánlással élt, amelyben felkérte az önkormányzat polgármesterét, hogy intézkedjen az önkormányzatnak a telekadó bevezetéséről rendelkező rendeletének az adóigazgatási eljárás során követett méltányosság feltételrendszerével történő kiegészítése érdekében. A megkeresett az ajánlásnak eleget tett, a vonatkozó rendeletet az önkormányzat módosította. OBH 2373/1995. A panaszos sérelmezte, hogy a szomszédos, tehergépkocsi tárolására használt telep működésével kapcsolatos bejelentéseire az őrbottyányi önkormányzat nem intézkedett. Az országgyűlési biztos az Alkotmányban rögzített panaszjog és egészséges környezethez való jog érintettsége miatt indított vizsgálatot. Vizsgálata megállapította, hogy a jegyző az 1993. VIII. 19-i határozatában ideiglenes jelleggel adott telepengedélyt, annak

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes